CELEX: 32004R1260
Language: hu
Date: 2004-07-08 00:00:00
Title: A Bizottság 1260/2004/EK rendelete (2004. július 8.) a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozása következtében a banánnak a Közösségbe történő behozatalára vonatkozó átmeneti intézkedések megállapításáról szóló 838/2004/EK rendelet módosításáról

9.7.2004   
            
            
               HU
            
            
               Az Európai Unió Hivatalos Lapja
            
            
               L 239/16
            
         
      A BIZOTTSÁG 1260/2004/EK RENDELETE
   
   (2004. július 8.)
   a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozása következtében a banánnak a Közösségbe történő behozatalára vonatkozó átmeneti intézkedések megállapításáról szóló 838/2004/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozásáról szóló szerződésre,
   tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozásáról szóló törvényre és különösen annak 41. cikke első albekezdésére,
   tekintettel a banán közös piac szervezéséről szóló, 1993. február 13-i 404/93/EGK tanácsi rendeletre (1),
   mivel:
   
               (1)
            
            
               A 896/2001/EK bizottsági rendelet (2) megállapította a 404/93/EGK tanácsi rendeletnek a banán Közösségbe történő behozatalát szabályozó rendelkezéseinek alkalmazására vonatkozó részletes szabályokat.
            
         
               (2)
            
            
               A 2004. április 28-i 838/2004/EK bizottsági rendelet (3), elfogadta a szükséges átmeneti intézkedéseket, annak érdekében, hogy megkönnyítse az új tagállamokban a csatlakozás előtt fennálló behozatali rendszereknek a banán közös piac szervezetéből adódó behozatali rendszerbe való átmenetét. Azért, hogy biztosítsa a piac megfelelő ellátását, különösképp az új tagállamokban, a rendelet 2004. május 1. és december 31. közötti időszakra a harmadik országból származó termékek behozatalára a 404/93/EK rendelet 18. cikkének (1) bekezdése alapján nyitva álló vámkontingensek mellett, azonos tarifákkal ideiglenes kiegészítő kontingenseket állapított meg.
            
         
               (3)
            
            
               A 2004. május elején az első részletre kibocsátandó behozatali engedélyekre tekintettel a 838/2004/EK rendelet ideiglenesen megállapította a hagyományos piaci szereplőkre vonatkozó ideiglenes referenciamennyiségek és a nem hagyományos piaci szereplők ideiglenes allokációjának rögzítéséhez szükséges rendelkezéseket. Ez lehetővé teszi az illetékes nemzeti hatóságoknak, hogy ellenőrizzék és megvizsgálják a piaci szereplők által benyújtott dokumentumokat és igazoló okmányokat, és elvégezzék a 414/2004/EK bizottsági rendelet (4) 4. és 5. cikke vagy az új tagállamok által elfogadott hasonló tárgyú nemzeti szabályozás alapján tett nyilatkozatok helyesbítését, és adott esetben kiigazítsák a fenti rendelet 3. cikkének (7) bekezdése értelmében, vagy az e tárgyban az új tagállamok által az új kiegészítő kontingensrészlet megnyílása előtt időben elfogadott nemzeti szabályozás által előírt, az új tagállamok által adott tájékoztatást.
            
         
               (4)
            
            
               A fenti, a tagállamok által a Bizottsággal együttműködve elvégzett ellenőrzési műveletek befejezésekor és a tagállamok által közölt konszolidált adatok alapján az illetékes nemzeti hatóságoknak, a 2004. május 1. és december 31. közötti időszakra az esettől függően hagyományos piaci szereplők számára egyedi referenciamennyiséget, a nem hagyományos piaci szereplők számára egyedi allokációt kell megállapítaniuk. Figyelembe véve a hagyományos piaci szereplőknek a rendeltetési országban a szabad forgalomba bocsátás előírt igazolások másolatainak beszerzése során felmerülő nehézségeit, indokolt gondoskodni arról, hogy ezeket az egyedi referenciamennyiségeket a 689/2004/EK rendelet által módosított 414/2004/EK rendelet 6. cikkének (2) és (4) bekezdésében meghatározott bizonylatok és dokumentumok alapján is meg lehessen állapítani.
            
         
               (5)
            
            
               A 838/2004/EK rendelet 3. cikkében megállapított kiegészítő kontingens kezelése céljából egyrészről rögzíteni kell a tagállam által közölt összmennyiségekre alkalmazandó szorzószámokat, másrészről intézkedni kell, hogy az illetékes hatóságok a kiigazítási együtthatók alkalmazásával a 2004. május 1. és december 31. közötti időszakra minden piaci szereplő egyedi mennyiségét rögzítsék.
            
         
               (6)
            
            
               Szükséges meghatározni az új tagállamok banánimportja vonatkozásában kibocsátásra kerülő banánbehozatali engedélyekre, a második 2004. júliusi részlet keretében rendelkezésre álló mennyiséget és a kérelmek benyújtásának és az engedélyek kibocsátásának módozatait.
            
         
               (7)
            
            
               Meg kell határozni a kiegészítő kontingenssel való gazdálkodás módozatait 2004 utolsó negyedévére.
            
         
               (8)
            
            
               Ezért fentiek szerint a 838/2004/EK rendeletet módosítani kell. A jelen rendelet rendelkezéseinek kihirdetésükkel egyidejűleg hatályba kell lépniük, hogy 2004. júliusban ki lehessen bocsátani a behozatali engedélyeket.
            
         
               (9)
            
            
               A jelen rendeletben előírt intézkedések megfelelnek a Banánpiaci Irányítóbizottság véleményének,
            
         ELFOGADTA EZT A RENDELETET:
   1. cikk
   A 838/2004/EK rendelet a következőképpen módosul:
   
               1.
            
            
               Az 5., 6., 7. és 8. cikk helyébe a következő rendelkezés lép:
               „5. cikk
               A 2004. júliusban kibocsátásra kerülő engedélyekre rendelkezésre álló mennyiség
               Az engedélyek kibocsátásának második szakaszában, 2004. júliusban, 105 000 tonna áll rendelkezésre az új tagállamok banánimportja vonatkozásában. Ebből a mennyiségből 87 150 tonna áll a hagyományos piaci szereplők és 17 850 tonna a nem hagyományos piaci szereplők rendelkezésére.
               6. cikk
               A hagyományos piaci szereplők egyedi referenciamennyisége a 2004. május 1. és december 31. közötti időszakban
               1.   Minden hagyományos piaci szereplő számára, aki egy vagy több új tagállamban a 2000-es, 2001-es és 2002-es referencia-időszak valamely évében egy éven keresztül a banán eladására vonatkozó minimális elsődleges behozatali mennyiséget realizált, a regisztrációja szerinti tagállam illetékes hatóságai a fenti hároméves időszakban megvalósított elsődleges behozatalok átlaga alapján egyedi referenciamennyiséget állapítanak meg a 2004. május 1. és december 31. közötti időszakra. Ezt a referenciamennyiséget a 414/2004/EK rendelet 6. cikke (2) bekezdése és (4) bekezdésének első albekezdése alapján kiállított igazoló okmányokban rögzítik.
               Ezt az egyedi referenciamennyiséget az elsődleges behozatalok fenti bekezdésben érintett évi átlagára alkalmazott 0,667-es szorzószámmal kell kiszámítani.
               2.   A tagállamok részéről adott tájékoztatás felhasználásával, továbbá a 3. cikkben rögzített mennyiség figyelembevételével a Bizottság indokolt esetben kiigazítási együtthatót állapít meg, amelyet minden piaci szereplő egyedi referenciamennyiségére alkalmazni kell.
               3.   Az illetékes hatóságok közlik minden piaci szereplővel az adott esetben a 2. bekezdés szerinti kiigazítási együtthatóval részére kiigazított referenciamennyiséget, legkésőbb ezen kiigazítási együtthatót megállapító rendelet kihirdetését követő két munkanapon belül.
               7. cikk
               A nem hagyományos piaci szereplők egyedi allokációja a 2004. május 1. és december 31. közötti időszakban
               1.   Az illetékes hatóságok minden náluk regisztrált nem hagyományos piaci szereplőre egyedi allokációt állapítanak meg a 2004. május 1. és december 31. közötti időszakra.
               A tagállamok részéről adott tájékoztatás felhasználásával és a 3. cikkben rögzített mennyiség figyelembevételével a Bizottság indokolt esetben kiigazítási együtthatót állapít meg, amelyet minden nem hagyományos piaci szereplő egyedi allokációs kérelménél alkalmazni kell.
               2.   Az illetékes hatóságok közlik minden nem hagyományos piaci szereplővel a 2. bekezdés szerinti kiigazítási együtthatóval részére kiigazított allokációt, legkésőbb ezen kiigazítási együtthatót megállapító rendelet kihirdetését követő két munkanapon belül.
               8. cikk
               A behozatali engedély iránti kérelem benyújtása és az engedély kibocsátása
               1.   A behozatali engedélyek iránti kérelmeket azon tagállam illetékes hatóságainál kell benyújtani, ahol a piaci szereplőt regisztrálták.
               2.   A behozatali engedélyeket (a továbbiakban csatlakozási engedély) kizárólag új tagállamban történő szabad forgalomba bocsátás céljából lehet kiállítani.
               3.   Az engedélykérelemnek tartalmaznia kell a »csatlakozási engedély«, az adott esetnek megfelelően a »hagyományos piaci szereplő«, »nem hagyományos piaci szereplő«, és a »838/2004/EK rendelet. Kizárólag új tagállamban érvényes« kifejezéseket.
               Ezeket a kifejezéseket az engedély 20. sz. rovatában kell feltüntetni.”
            
         
               2.
            
            
               A következő cikkek kerülnek beillesztésre:
               „8a. cikk
               A behozatali engedély iránti kérelem benyújtása és az engedély kibocsátása a második szakaszra, 2004. júliusban
               1.   A második szakaszra vonatkozó engedélyek iránti kérelmeket legkésőbb a jelen rendelet kihirdetését követő hatodik munkanapon be kell nyújtani.
               Az elutasítás terhe mellett az egyazon piaci szereplő által benyújtott engedélykérelemben vagy -kérelmekben meghatározott összmennyiség nem lehet több, mint:
               
                           a)
                        
                        
                           hagyományos piaci szereplő esetén a 6. cikk (3) bekezdése alkalmazásának eredményeképpen kapott egyedi referenciamennyiség 35 %-a;
                        
                     
                           b)
                        
                        
                           nem hagyományos piaci szereplő esetén a 7. cikk (2) bekezdése alkalmazásának eredményeképpen kapott ideiglenes allokáció 35 %-a.
                        
                     Az illetékes hatóságok kötelesek a behozatali engedélyt haladéktalanul kiállítani.
               2.   A jelen cikk alkalmazásában kibocsátott behozatali engedélyek érvényessége a tényleges kibocsátás napjától kezdődik, és 2004. október 7-én jár le.
               8b. cikk
               A behozatali engedély iránti kérelem benyújtása és az engedély kibocsátása a harmadik szakaszra, 2004. szeptemberben
               1.   Az engedélyek kibocsátásának harmadik szakaszában, 2004. szeptemberben az engedélykérelmeket a 896/2001/EK rendelet 15. cikkének megfelelően kell benyújtani.
               2.   Az elutasítás terhe mellett a kiegészítő kontingens címén benyújtott behozataliengedély-kérelmek:
               
                           a)
                        
                        
                           nem tartalmazhatnak a 6. cikk (3) bekezdése alkalmazásának eredményeképpen kapott egyedi referenciamennyiség és a piaci szereplő részére a májusi és júliusi időszakokban kibocsátott behozatali engedélyre vonatkozó mennyiségek összegének különbözeténél magasabb összeget, amennyiben a kérelmet hagyományos piaci szereplő nyújtotta be;
                        
                     
                           b)
                        
                        
                           nem tartalmazhatnak a 7. cikk (2) bekezdése alkalmazásának eredményeképpen kapott allokáció és a piaci szereplő részére a májusi és júliusi időszakokban kibocsátott behozatali engedélyre vonatkozó mennyiségek összegének különbözeténél magasabb összeget, amennyiben a kérelmet nem hagyományos piaci szereplő nyújtotta be.
                        
                     3.   A jelen bekezdéssel érintett engedélyeket a 896/2001/EK rendelet 18. cikkének megfelelően kell kibocsátani.”
            
         2. cikk
   Hatálybalépés
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. július 8-án.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 47., 1993.2.25., 1. o. A legutóbb a 2003-as csatlakozási szerződéssel módosított rendelet.
   
      (2)  HL L 126., 2001.5.8., 6. o. A legutóbb a 838/2004/EK rendelettel (HL L 127., 2004.4.29., 52. o.) módosított rendelet.
   
      (3)  HL L 127., 2004.4.29., 52. o.
   
      (4)  HL L 68., 2004.3.6., 6. o. A 689/2004/EK rendelettel (HL L 106., 2004.4.15., 17. o.) módosított rendelet.